ai4bharat/Pralekha huggingface dataset:
রেলমন্ত্রক
চিত্তরঞ্জন লোকোমোটিভ ওয়ার্কস-এর অসাধারণ সাফল্য
২০২১-২২ আর্থিক বছরে রেকর্ড পরিমাণ ৪৮৬টি বৈদ্যুতিক রেল ইঞ্জিন নির্মাণ
এটিই একটি আর্থিক বছরে চিত্তরঞ্জন লোকোমোটিভ ওয়ার্কস-এর সর্বকালের সেরা উৎপাদন কর্মক্ষমতা
নতুন দিল্লি, ০১ এপ্রিল, ২০২২
চিত্তরঞ্জন লোকোমোটিভ ওয়ার্কস  ২০২১-২২ আর্থিক বছরে রেকর্ড পরিমাণ ৪৮৬টি রেল ইঞ্জিন তৈরি করে অসাধারণ কৃতিত্বের পরিচয় দিয়েছে। রেলবোর্ড চিত্তরঞ্জন লোকোমোটিভ ওয়ার্কস-কে ৪৮৫টি রেল ইঞ্জিন তৈরির লক্ষ্যমাত্রা দিয়েছিল। তার থেকে একটি বেশি তৈরি করা হয়েছে। রেলবোর্ডের চেয়ারম্যান ও মুখ্য কার্যনির্বাহী শ্রী ভি কে ত্রিপাঠী ভিডিও কনফারেন্সিং-এর মাধ্যমে সবুজ পতাকা নাড়িয়ে এই ৪৮৬ তম রেল ইঞ্জিনটির যাত্রার আনুষ্ঠানিক সূচনা করেন এবং এটিকে জাতির উদ্দেশে উৎসর্গ করেন। ৩১শে মার্চ ২০২২-এর এই অনুষ্ঠানে উপস্থিত ছিলেন চিত্তরঞ্জন লোকোমোটিভ ওয়ার্কস-এর জেনারেল ম্যানেজার শ্রী সতীশ কুমার কাশ্যপ। মাত্র ২৮৩টি কাজের দিনে এই রেল ইঞ্জিন তৈরি করা হয়েছে। একটি আর্থিক বছরে এটাই চিত্তরঞ্জন লোকোমোটিভ ওয়ার্কস-এর সর্বকালের সেরা উৎপাদন কর্মক্ষমতা।
শ্রী ভি কে ত্রিপাঠী এই অসামান্য সাফল্যের জন্য ‘টিম চিত্তরঞ্জন লোকোমোটিভ ওয়ার্কস’-কে অভিনন্দন জানান এবং ভবিষ্যতে এই দল আরও অনেক মাইলফলক অর্জন করবে বলে আশা প্রকাশ করেন। শ্রী এস কে কাশ্যপ তার সংক্ষিপ্ত বক্তৃতায় এই সাফল্যের জন্য কর্মী ও আধিকারিকদের অভিনন্দন জানান।
উন্নত সরবরাহশৃঙ্খল ব্যবস্থাপনা এবং কর্মী ও আধিকারিকদের কঠোর পরিশ্রম ও নিষ্ঠায় এই সাফল্য অর্জন করা সম্ভব হয়েছে। চিত্তরঞ্জন লোকোমোটিভ ওয়ার্কস ধারাবাহিকভাবে মাসে ৪০টির বেশি রেল ইঞ্জিন তৈরি করে আসছে।
CG/SD/SKD/
(Visitor Counter : 100
প্রধানমন্ত্রীরদপ্তর
এস পি বালাসুব্রহ্মনিয়মের প্রয়াণে প্রধানমন্ত্রীর শোক প্রকাশ
নয়াদিল্লি, ২৫ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী শ্রী এস পি বালাসুব্রহ্মনিয়মের প্রয়াণে শোক ব্যক্ত করেছেন।
প্রধানমন্ত্রী বলেছেন, “শ্রী এস পি বালাসুব্রহ্মনিয়মের দুর্ভাগ্যজনক প্রয়াণে আমাদের সাংস্কৃতিক জগতের বিরাট ক্ষতি হল। দেশ জুড়ে অত্যন্ত জনপ্রিয় এই গায়ক, তাঁর সুরেলা কন্ঠ এবং সঙ্গীতের মাধ্যমে দশকের পর দশক শ্রোতাদের আবিষ্ট করে রেখেছি্লেন। শোকের এই মুহূর্তে তাঁর পরিবার-পরিজন এবং গুণমুগ্ধদের আমি সমবেদনা জানাই। ওম শান্তি।”
CG/CB/DM
(
ভারী শিল্প মন্ত্রক
আইআইটি খড়্গপুরে আধুনিক উৎপাদন প্রযুক্তির উৎকর্ষ কেন্দ্র শিল্প গবেষণা ও উদ্ভাবন ইউনিট খোলা হবে
কলকাতা, ০৩ ফেব্রুয়ারি ২০১৯
উৎপাদন ক্ষেত্রের বিকাশের জন্য আইআইটি খড়্গপুরের আধুনিক উৎপাদন প্রযুক্তির উৎকর্ষ কেন্দ্রে একটি গবেষণা ও উদ্ভাবনের ইউনিট খোলা হবে। কেন্দ্রীয় ভারী শিল্প ও সরকারি উদ্যোগ প্রতিমন্ত্রী শ্রী বাবুল সুপ্রিয় আজ খড়্গপুরে সাংবাদিকদের জানান, এই ব্যবস্থাপনা সাধারণ মানুষের উন্নয়নসাধনের কেন্দ্রবিন্দুতে রয়েছে। তিনি বলেন যে, শিল্পের বিকাশের জন্য গড়ে তোলা বিভিন্ন ব্যবস্থাপনা উৎকর্ষ কেন্দ্রের সঙ্গে সাধারণ মানুষের সংযোগ স্থাপনের ক্ষেত্রে ভরকেন্দ্রের ভূমিকা পালন করবে। মন্ত্রী জোর দিয়ে বলেন যে, শিল্প গবেষণা ও উদ্ভাবন কেন্দ্রটি অতিক্ষুদ্র, ক্ষুদ্র ও মাঝারি উদ্যোগ এবং স্টার্ট আপ সংস্থাগুলিকে নতুন নতুন উদ্যোগ গ্রহণে উৎসাহ যোগাবে। তিনি বলেন যে, এই কেন্দ্রটি কেন্দ্রীয় সরকারের ‘মেক ইন ইন্ডিয়া’ উদ্যোগকে এগিয়ে নিয়ে যাবে।
শ্রী বাবুল সুপ্রিয় বলেন যে, আইআইটি খড়্গপুর বিজ্ঞান ও প্রযুক্তির ক্ষেত্রে অত্যাধুনিক গবেষণার জন্য সুনাম অর্জন করেছে। সেই জন্য, আইআইটি খড়্গপুর কর্তৃপক্ষকে অভিনন্দন জানিয়ে শ্রী সুপ্রিয় বলেন, এই উৎকর্ষ কেন্দ্রটি যথাযথ স্থানে খোলা হয়েছে। উন্নতমানের উৎপাদন প্রযুক্তির ক্ষেত্রে শিল্প জগতের চাহিদা অনুযায়ী বিভিন্ন বিষয়ে প্রশিক্ষণ প্রদানে কাজ করেছে এই প্রতিষ্ঠানটি। এছাড়া, শিল্প জগৎ ও সাধারণ মানুষকে সাশ্রয়ী মূল্য ও সহজলভ্য প্রযুক্তি প্রদানও করেছে আইআইটি খড়্গপুর। এর ফলে, অত্যাধুনিক প্রযুক্তির একটি ভ্যালুচেন গড়ে তোলা এবং কর্মসংস্থানেরও সুযোগ বৃদ্ধি করে শিল্প ক্ষেত্রে উল্লেখযোগ্য পরিবর্তন আনতে উৎসাহ প্রদান করা হবে বলে মন্ত্রী জানান।
আইআইটি নির্দেশক অধ্যাপক পার্থ প্রতিম চক্রবর্তী বলেন, রোবোটিক্স ও উন্নতমানের প্রযুক্তিই শিল্প ক্ষেত্রে বিকাশ ও প্রগতি আনতে সহায় হবে। এই উৎকর্ষ কেন্দ্র উৎপাদন ক্ষেত্রের বিভিন্ন প্রযুক্তিগত সমস্যার জন্য সমাধানসূত্রের সন্ধান করা হবে।
SC/SB
(Visitor Counter : 66
প্রতিরক্ষামন্ত্রক
সেলুলার জেলে স্বর্ণিম বিজয় বর্ষ বিজয় শিখা
নয়াদিল্লি, ৫ আগস্ট, ২০২১
ভারতের ১৯৭১-এর যুদ্ধ জয়ের সুবর্ণ জয়ন্তী উপলক্ষে নৌ-বাহিনীর আন্দামান ও নিকোবর কম্যান্ড সেলুলার জেলে বিশেষ অনুষ্ঠানের আয়োজন করে
অনুষ্ঠানে আর্মি কম্পোনেন্ট কম্যান্ডার প্রধান হিসেবে উপস্থিত ছিলেন
প্রাক্তন সেনানী, সামরিক আধিকারিক ও বিশিষ্টজনেরাও অনুষ্ঠানে উপস্থিত ছিলেন
১৯৭১-এর যুদ্ধ জয়ের সুবর্ণ জয়ন্তী উপলক্ষে ভারতীয় নৌ-বাহিনীর আন্দামান ও নিকোবর কম্যান্ড পোর্ট ব্লেয়ারে সেলুলার জেলে স্বর্ণিম বিজয় বর্ষ বিজয় শিখা নিয়ে যায়। এই উপলক্ষে ব্যান্ড বাদকরা সঙ্গীত পরিবেশন করেন, একটি আলো ও ধ্বনির প্রদর্শনীর ব্যবস্থা করা হয় এবং ১৯৭১-এর যুদ্ধ নিয়ে স্বল্পদৈর্ঘ্যের একটি চলচ্চিত্রও প্রদর্শিত হয়েছে।
অনুষ্ঠানে প্রধান অতিথি হিসেবে আর্মি কম্পোনেন্ট কম্যান্ডার ব্রিগেডিয়ার রাজীব নাগিয়াল ছাড়াও সেনাবাহিনীর উচ্চপদস্থ আধিকারিকরা, প্রাক্তন সেনানী এবং বিশিষ্টজনেরা এই অনুষ্ঠানে উপস্থিত ছিলেন। মাতৃভূমির বিভিন্ন অংশ থেকে মাটি সংগ্রহ করার জাতীয় উদ্যোগের অঙ্গ হিসেবে ব্রিগেডিয়ার নাগিয়াল সেলুলার জেল থেকে মাটি সংগ্রহ করেন।
ভারতের স্বাধীনতা আন্দোলনের গর্বিত স্মারক সেলুলার জেল। কালাপানী হিসেবে পরিচিত এই জেলে রাজনৈতিক বন্দীদের রাখা হত। বিনায়ক দামোদর সাভারকর, বটুকেশ্বর দত্ত, যোগেন্দ্র শুক্লা এবং ভি ও চিদম্বরম পিল্লাইয়ের মতো বিশিষ্ট স্বাধীনতা সংগ্রামীরা স্বাধীনতা আন্দোলনে অংশ নেওয়ার জন্য মূল ভূখণ্ড থেকে বহু দূরে এই দ্বীপভূমির কারাগারে বন্দী ছিলেন। আজ সেলুলার জেলকে জাতীয় স্মারক হিসেবে বিবেচনা করা হয়।
CG/CB/DM/
(Visitor Counter : 133
স্বরাষ্ট্র মন্ত্রক
সপ্তম কেন্দ্রীয় বেতন কমিশনের ভাতা বাবদ প্রায় ৪ হাজার ৮০০ কোটি টাকা কেন্দ্রশাসিত জম্মু – কাশ্মীর ও লাদাখের সরকারি কর্মচারীদের জন্য মঞ্জুর
নয়াদিল্লি, ১০ ডিসেম্বর, ২০১৯
নবগঠিত দুই কেন্দ্রশাসিত অঞ্চল জম্মু – কাশ্মীর ও লাদাখের সার্বিক উন্নয়ন সম্পর্কে এক প্রশ্নের লিখিত জবাবে স্বরাষ্ট্র প্রতিমন্ত্রী শ্রী জি কিষাণ রেড্ডি আজ লোকসভায় জানিয়েছেন, এই দুই কেন্দ্রশাসিত অঞ্চলের সামগ্রিক উন্নয়নে সরকার সম্পূর্ণ দায়বদ্ধ।
শ্রী রেড্ডি সভায় আরও জানান, সপ্তম কেন্দ্রীয় বেতন কমিশনের বেশ কয়েকটি ভাতা যেমন – শিশু শিক্ষা সহায়তা, হোস্টেল ভাতা, পরিবহণ ভাতা, এলটিসি, চিকিৎসা সহায়তা এই দুই কেন্দ্রশাসিত অঞ্চলে প্রায় ৪ লক্ষ ৫০ হাজার সরকারি কর্মচারীকে দেওয়ার সিদ্ধান্ত নেওয়া হয়েছে। এর ফলে, সরকারের অতিরিক্ত ৪ হাজার ৮০০ কোটি টাকা খরচ হবে। কেন্দ্রশাসিত অঞ্চলের মর্যাদা পাওয়ার পর জম্মু – কাশ্মীর ও লাদাখের কর্মচারীরা কেন্দ্রীয় বেতন কমিশনের সুযোগ-সুবিধা পাবেন, যা এতদিন তাঁরা পেতেন না। শ্রী রেড্ডি বলেন, গত ৩১শে অক্টোবর জম্মু - কাশ্মীর ও লাদাখ কেন্দ্রশাসিত অঞ্চলের মর্যাদা পাওয়ার পর চতুর্দশ অর্থ কমিশনের অনুদান বাবদ অবশিষ্টাংশ ১৪ হাজার ৫৫৯ কোটি ২৫ লক্ষ টাকা ভাগ করে দেওয়ার সিদ্ধান্ত গৃহীত হয়েছে। এর মধ্যে কেন্দ্রশাসিত জম্মু – কাশ্মীরকে ২ হাজার ৯৭৭ কোটি ৩১ লক্ষ টাকা এবং কেন্দ্রশাসিত লাদাখকে প্রায় ১ হাজার ২৭৬ কোটি টাকা দেওয়া হয়েছে। সংবিধানের ৩৫এ অনুচ্ছেদ কার্যকর থাকার দরুণ এই অঞ্চলের মানুষ সংবিধানে উল্লিখিত মৌলিক অধিকার তথা অন্যান্য সুযোগ-সুবিধা থেকে বঞ্চিত ছিলেন। সংসদের সুপারিশের ভিত্তিতে সংবিধানের ৩৭০ অনুচ্ছেদ প্রত্যাহারের পর নবগঠিত এই দুই কেন্দ্রশাসিত অঞ্চলের মানুষের বিভিন্ন প্রত্যাশা পূরণ করা সম্ভব হবে এবং এই অঞ্চল দেশের বাকি অংশের মতো উন্নতি ও অগ্রগতির পথে এগিয়ে চলবে।
কেন্দ্রীয় সহায়তাপুষ্ট প্রকল্পের আওতায় সরকার জম্মু, কাশ্মীর ও লাদাখ অঞ্চলে ৮টি মেডিকেল কলেজ স্থাপনের প্রস্তাব অনুমোদন করেছে। ইতিমধ্যেই মেডিকেল কলেজ স্থাপনের কাজ ডোডা, কাঠুয়া, বারামুলা, অনন্তনাগ, রাজৌরি, উধমপুর এবং কুপওয়াড়া জেলার হান্দওয়াড়াতে শুরু হয়েছে। লাদাখের লেহ্-তেও মেডিকেল কলেজ স্থাপনের কাজ চলছে। এছাড়াও, জম্মু ও শ্রীনগরে এইমস্ - এর ধাঁচে দুটি চিকিৎসা প্রতিষ্ঠান গড়ে তোলার প্রস্তাব সরকারের অনুমোদন পেয়েছে বলেও শ্রী রেড্ডি জানান।
SSS/BD/SB
(Visitor Counter : 49
বিজ্ঞানওপ্রযুক্তিমন্ত্রক
টিআইএইচ-এর প্রয়াস গ্রামীণ মানুষের কাছে ও উদ্ভাবনী প্রযুক্তি পৌঁছে দিয়েছে
নতুন দিল্লি, ৭ জুন, ২০২২
গ্রামীণ ও স্বল্প সম্পদ নিয়ে পরিচালিত শহুরে বিদ্যালয়ের শিক্ষার্থীদের জন্য স্মার্ট বোর্ড এবং ভিডিও স্বপ্ন হতে পারে । কিন্তু এই ধরণের স্বপ্ন তামিলনাড়ুর তিরুভাল্লুর জেলার প্রত্যন্ত অঞ্চলে ৪৫০টি বিদ্যালয়ের ছাত্র-ছাত্রীদের জন্য সত্যি হয়েছে। তারা তাদের বিদ্যালয়ে বেশ কিছু সেরা মানের ডিজিটাল সম্পদ পেয়েছে । আর এটি সম্ভব হয়েছে আশা কানিনি-র সাহায্যে । এই অ্যাপ্লিকেশনের সাহায্যে যে কোন ভাষায় পড়ানো সম্ভব হয়েছে । পাশাপাশি পাঠ্যক্রমের ক্ষেত্রেও বিশেষ সুবিধা মিলেছে । এতে শিক্ষার্থীদের শ্রেণী কক্ষে পড়াশোনার অভিজ্ঞতার পাশাপাশি ডিজিটাল মাধ্যমে শিক্ষাগ্রহণ সম্ভব হয়েছে । আইআইটি মাদ্রাজে অবস্থিত ন্যাশনাল মিশন অন ইন্টার ডিসিপ্লিনারি সাইবার ফিজিক্যাল সিস্টেম-এর আওতায় বিজ্ঞান ও প্রযুক্তি বিভাগের সহযোগিতায় প্রবর্তক নামে একটি প্রযুক্তি উদ্ভাবনী হাব এবং জনগনের জন্য সেবা প্রতিষ্ঠান আশা চেন্নাই সুবিধা বঞ্চিতদের শিক্ষার জন্য কাজ করে থাকে । তারা তিরুভাল্লুর জেলায় পরীক্ষামূলকভাবে সমস্ত সরকারি বিদ্যালয়ে আশা কানিনি-অ্যাপ্লিকেশনের ব্যবহার ছড়িয়ে দিয়েছে ।
এই দুটি সংস্থা তিরুভাল্লুর জেলার সীথাঞ্জেরি এবং কানাকাম্মা চাথিরামে প্রবর্তক আশা গ্রামীণ প্রযুক্তি কেন্দ্র চালু করার জন্য হাত মিলিয়েছে । এতে কম্পিউটার বিজ্ঞান সাক্ষরতাকে প্রত্যন্ত সরকারি বিদ্যালয়ে পৌঁছে দেওয়া যাবে এবং গ্রামীণ এলাকায় বিদ্যালয়ের শিক্ষার্থীদের মধ্যে সম্ভাবনার দিক খুঁজে বার করা সম্ভব হবে । আগামী দিনে তামিলনাড়ুতে আরও ২৫টি গ্রামীণ প্রযুক্তি কেন্দ্র খোলার পরিকল্পনা রয়েছে ।
পাশাপাশি অন্য ১১টি স্টার্টআপ উদ্যোক্তা সংস্থাগুলির সঙ্গে প্রবর্তক আই-এসটিএসি ডিবি- ইন্ডিয়ান স্পেস টেকনোলজিস অ্যান্ড অ্যাপ্লিকেশন কনসোর্টিয়াম ডিজাইন ব্যুরো মিশনের আওতায় ইঞ্জিনিয়ারিং এবং আরও জটিল প্রযুক্তিক্ষেত্রে একটি কনসর্টিয়াম চালু করেছে । মহাকাশ প্রযুক্তি ক্ষেত্রে আত্মনির্ভরতার লক্ষ্যেই এই উদ্যোগ নেওয়া হয়েছে । এই কনসর্টিয়ামটি মহাকাশ যান তৈরির নকশা, উৎপাদন, স্যাটেলাইটের নকশা তৈরি, উৎক্ষেপণ, হার্ডওয়্যার এবং সফট্ওয়্যার ইত্যাদি বিষয় নিয়ে কাজ করবে ।
CG/SS/RAB
(Visitor Counter : 66
অর্থমন্ত্রক
সরকার একক সিকিওরিটিজ মার্কেট কোড প্রবর্তন করবে
একটি বিশ্বমানের ফিনটেক হাবের জন্য সহায়তা প্রদান
নতুন দিল্লি, ১ ফেব্রুয়ারি, ২০২১
কেন্দ্রীয় অর্থমন্ত্রী শ্রীমতি নির্মলা সীতারামন আজ সংসদে কেন্দ্রীয় বাজেট পেশ করার সময় ঘোষণা করেছেন যে সরকার সেবি আইন-১৯৯২, আমানত আইন-১৯৯৬, নিরাপত্তা চুক্তি  আইন-১৯৫৬ এবং সরকারি নিরাপত্তা আইন- ২০০৭ কে একত্রিত করে একক সিকিওরিটিজ মার্কেটস কোড প্রবর্তন করবে।
এর পাশাপাশি জিআই এফটি- আইএফএসসি- তে বিশ্বমানের ফিনটেক হাবের উন্নয়নে সরকার সহায়তা করবে।
প্রতিকূল ক্ষেত্রে কর্পোরেট বন্ড মার্কেটে অংশগ্রহণকারীদের মধ্যে আস্থা বাড়াতে এবং সাধারণভাবে বাজারের লিকুইডিটি বৃদ্ধির জন্য বাজেটে একটি স্থায়ী প্রাতিষ্ঠানিক কাঠামো তৈরি করার উপর প্রস্তাব দেওয়া হয়েছে। যা বন্ডের বাজারে উন্নয়নের সহায়ক হবে।
বিনিয়োগকারীদের সুরক্ষা দেয়ার লক্ষ্যে অর্থমন্ত্রী সকল আর্থিক পণ্য জুড়ে সমস্ত বিনিয়োগকারীদের অধিকার হিসেবে একটি বিনিয়োগকারী সনদ প্রবর্তনের প্রস্তাব দিয়েছেন।
অপ্রচলিত জ্বালানি ক্ষেত্রকে আরও বাড়ানোর লক্ষ্যে অর্থমন্ত্রী বলেছেন যে, সরকার ভারতের সোলার এনার্জি করপোরেশনকে ১ হাজার কোটি টাকা এবং ভারতের পুনর্নবীকরণযোগ্য শক্তি উন্নয়ন সংস্থাকে ১,৫০০ কোটি টাকা অতিরিক্ত মূলধন যোগাবে।
নির্বাচনকমিশন
নির্বাচন প্রক্রিয়া কঠোরভাবে মেনে চলাই নির্বাচন কমিশনের অন্যতম বৈশিষ্ট্য : মুখ্য নির্বাচন কমিশনার
নয়াদিল্লি, ১২ জুলাই, ২০২২
ভারতের নির্বাচন কমিশন আগামী ১৮ জুলাই রাষ্ট্রপতি পদে নির্বাচনের জন্য জাতীয় রাজধানী অঞ্চল দিল্লি ও কেন্দ্রশাসিত পন্ডিচেরী সহ রাজ্য বিধানসভা সচিবালয়গুলিকে নির্দিষ্ট ব্যালট বক্স, ব্যালট পেপার, বিশেষ কলম ও সিল করা নির্বাচনী সামগ্রীর বন্টন ও প্রেরণ আজ থেকে শুরু করেছে। নতুন দিল্লির নির্বাচন সদন থেকে নির্দিষ্ট সময়সীমার মধ্যে ও নিরাপদে রাজ্য/কেন্দ্রশাসিত অঞ্চলগুলিকে নির্বাচনী সামগ্রী পাঠানোর দু’দিন ব্যাপি এই প্রক্রিয়ার তত্ত্বাবধান করছেন মুখ্য নির্বাচন কমিশনার শ্রী রাজীব কুমার এবং নির্বাচন কমিশনার শ্রী অনুপ চন্দ্র পান্ডে।
নির্বাচন কমিশন দিল্লিতে কমিশনের সদর দপ্তর থেকে সহকারী নির্বাচনী আধিকারিকদের  নির্বাচনী-সামগ্রী সংগ্রহের নির্দেশ দিয়ে থাকে। এরমধ্যে মুখ্য নির্বাচনী আধিকারিকের কার্যালয়ের একজন উচ্চপদস্থ আধিকারিকও থাকেন। এই আধিকারিকরা দিল্লি পৌঁছালে তাঁদের দিল্লি বিমান বন্দরের সহায়তা কেন্দ্রে ভারতের নির্বাচন কমিশন, অসামরিক বিমান পরিবহন, দিল্লি পুলিশ এবং কেন্দ্রীয় শিল্প নিরাপত্তা বাহিনীর  আধিকারিকদের পক্ষ থেকে সাহায্য করা হয়। নির্বাচন সদনে খুঁটিনাটি পরীক্ষা করে দেখার পর যাবতীয় নিরাপত্তা বিধি মেনে ব্যালট বক্স সহ অন্যান্য নির্বাচনী সামগ্রীগুলি এআরও-দের হাতে তুলে দেওয়া হয়। নির্বাচন-সামগ্রী সংগ্রহ করতে আসার সময় এআরও-দের দিল্লি পুলিশের পক্ষ থেকে নিরাপত্তা দেওয়া হয়। যাবতীয় নির্বাচনী-সামগ্রী সংগ্রহের পর এআরও-রা সেই দিনেই নিজ নিজ রাজ্য ও কেন্দ্রশাসিত অঞ্চলে ফিরে যান। বিমানে ব্যালট বাক্সগুলি নিয়ে যাওয়ার জন্য পৃথক টিকিটের বন্দোবস্ত করা হয়। এমনকি এই ব্যালট বাক্সগুলি আধিকারিকের আসনের ঠিক পাশেই রাখা হয়, যাতে তিনি সর্বদায় নজর রাখতে পারেন।
সহকারী নির্বাচনী আধিকারিকদের সঙ্গে কথা বলার সময় মুখ্য নির্বাচন কমিশনার শ্রী রাজীব কুমার জোর দিয়ে বলেন, ত্রুটিমুক্ত নির্বাচন আয়োজনে যাবতীয় বিধি কঠোরভাবে মেনে চলা কমিশনের অন্যতম বৈশিষ্ট্য হয়ে উঠেছে। তিনি আরও বলেন, নির্বাচন পরিচালনার জন্য কমিশনের দৃঢ়তার ক্ষেত্রে সুনির্দিষ্ট নির্দেশাবলী এবং আদর্শ কার্য-পরিচালন পদ্ধতি অত্যন্ত গুরুত্বপূর্ণ। ব্যালট বক্স ও ব্যালট পেপার সহ নির্বাচনী সামগ্রীগুলির পরিবহন ও তা নিরাপদে রাখার জন্য তিনি আধিকারিকদের সদা সতর্কতা অবলম্বন এবং যাবতীয় বিধি-নিষেধ কঠোরভাবে মেনে চলার কথা বলেন।
ব্যালট বক্স সহ আধিকারিকরা রাজ্য রাজধানীতে পৌঁছালে সেগুলি আগে থেকেই নির্দিষ্ট ও যথাযথভাবে সিল করা স্ট্রং রুমে ভিডিও নজরদারির আওতায় রাখা হয়। একইভাবে রাষ্ট্রপতি পদে নির্বাচনের জন্য ব্যালট পেপারগুলিও সেখানে সিল করে রাখা হয়। ভোটদান প্রক্রিয়া শেষ হলেই সিল করা ব্যালট বাক্স ও অন্যান্য নির্বাচনী-সামগ্রী অবিলম্বে বিমানে করে রাজ্যসভার সচিবালয়ের রিটার্নিং অফিসারের কার্যালয়ে পাঠানোর ব্যবস্থা করা হয়। সংশ্লিষ্ট বিমানের কেবিনে আধিকারিকদের তীক্ষ্ণ নজরদারিতে ব্যালট বক্স ও অন্যান্য সামগ্রী রাজ্যসভার সচিবালয়ে ফিরিয়ে আনা হয়।
PG/BD/NS
(Visitor Counter : 171
ক্রেতা, খাদ্যএবংগণবন্টনমন্ত্রক
‘এক দেশ এক রেশন কার্ড’ ব্যবস্থায় আরো ৫টি রাজ্য ও কেন্দ্রশাসিত অঞ্চল সামিল হওয়ায় মোট ১৭টি রাজ্য ও কেন্দ্রশাসিত অঞ্চলে এই সুবিধে পাওয়া যাবে
নতুনদিল্লি, ১ মে, ২০২০
কেন্দ্রীয় উপভোক্তা, খাদ্য ও গনবন্টন মন্ত্রী শ্রী রামবিলাস পাসোয়ান উত্তর প্রদেশ, বিহার, পাঞ্জাব, হিমাচল প্রদেশ আর দাদরা ও নগর হাভেলি এবং দমন ও দিউ – এই ৫টি রাজ্য ও কেন্দ্রশাসিত অঞ্চলকে এক দেশ এক রেশন ব্যবস্থার মধ্যে অন্তর্ভুক্ত করার প্রস্তাবটি অনুমোদন করেছেন। এর আগে অন্ধ্রপ্রদেশ, গোয়া, গুজরাট, হরিয়ানা ঝাড়খন্ড, কেরালা, কর্ণাটক, মধ্যপ্রদেশ, মহারাষ্ট্র, রাজস্থান, তেলেঙ্গনা, ও ত্রিপুরা এই ব্যবস্থায় অন্তর্ভুক্ত হয়েছিল।
এর ফলে জাতীয় ও আন্তঃরাজ্য পোর্টাবিলিটির আওতায় ৬০ কোটি মানুষ জাতীয় খাদ্য সুরক্ষা আইনের সাহায্যে দেশের ১৭টি রাজ্য ও কেন্দ্র শাসিত অঞ্চলের যে কোন জায়গা থেকে রেশন তুলতে পারবেন।
গনবন্টন দপ্তর এই মর্মে প্রয়োজনীয় নির্দেশিকা জারি করেছে। এর ফলে আজ থেকেই এই সব রাজ্য ও কেন্দ্রশাসিত অঞ্চলের বাসিন্দারা ওই ১৭টি রাজ্য ও কেন্দ্রশাসিত অঞ্চলের যে কোন একটির রেশন দোকান থেকে রেশন পাবেন। ‘এক দেশ এক রেশন ব্যবস্থা’-র মধ্যে আরো রাজ্য ও কেন্দ্রশাসিত অঞ্চলকে যুক্ত করার উদ্যোগ মন্ত্রক চালিয়ে যাচ্ছে। যেসব রাজ্য ও কেন্দ্র শাসিত অঞ্চল এই ব্যবস্থায় ঢুকতে প্রস্তুত, তাদের এখানে অন্তর্ভুক্ত করা হচ্ছে।
(CG/CB
বিদ্যুৎমন্ত্রক
২১০ মেগাওয়াটসম্পন্ন লুহরি জলবিদ্যুৎ প্রকল্পের প্রথম পর্যায়ে ১৮১০ কোটি টাকার বিনিয়োগের অনুমোদন কেন্দ্রীয় মন্ত্রিসভার
নতুনদিল্লি, ০৪ নভেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয়ক কমিটির বৈঠকে শতদ্রু নদীর ওপর ২১০ মেগাওয়াট ক্ষমতাসম্পন্ন লুহরি জলবিদ্যুৎ প্রকল্পের প্রথম পর্যায়ে ১৮১০ কোটি ৫৬ লক্ষ টাকা বিনিয়োগের অনুমোদন দিয়েছে। এই প্রকল্পটি প্রতি বছর ৭৫ কোটি ৮২ লক্ষ ইউনিট বিদ্যুৎ উৎপাদন করবে।
এটি হিমাচল প্রদেশের সিমলা ও কুলু জেলার মধ্যে অবস্থিত।
সতলুজ জলবিদ্যুৎ নিগম লিমিটেড  বিল্ড – ওউন – অপারেট – মেইনটেইন  পদ্ধতিতে এই প্রকল্পটিকে রূপায়িত করবে। এই প্রকল্পে কেন্দ্র ও রাজ্য সরকার সক্রিয়ভাবে সাহায্য করবে। ২০১৯ সালের ৭ই নভেম্বর প্রধানমন্ত্রী শ্রী নরেন্দ্র মোদী আন্তর্জাতিক বিনিয়োগকারীদের সম্মেলন ‘রাইজিং হিমাচল’ – এর উদ্বোধন করেছিলেন। এই সম্মেলনে হিমাচল প্রদেশ সরকারের সঙ্গে এই প্রকল্পের সমঝোতাপত্র স্বাক্ষরিত হয়। কেন্দ্র পরিকাঠামো উন্নয়নে ৬৬ কোটি ১৯ লক্ষ টাকা এই প্রকল্পে অনুমোদন দিয়েছে। এর ফলে, কম বিদ্যুতের মাশুল ধার্য করতে সুবিধা হবে।
লুহরি জলবিদ্যুৎ প্রকল্পের প্রথম পর্যায়ের কাজ শুরু হবে ৬২ মাস পর। এই প্রকল্পের থেকে উৎপাদিত বিদ্যুৎ গ্রিডের স্থিতাবস্থা বজায় রাখতে সাহায্য করবে। গ্রিডে মূল্যবান পুনর্নবীকরণযোগ্য শক্তি সরবরাহ করবে। এর ফলে, পরিবেশে বছরে ৬ লক্ষ ১০ হাজার টন কার্বন ডাই অক্সাইড কম যুক্ত হবে এবং বাতাসের গুণমান বৃদ্ধি পাবে।
এই প্রকল্পের নির্মাণ কাজে প্রত্যক্ষ ও পরোক্ষভাবে ২ হাজার জনের কর্মসংস্থান হবে। এর ফলে হিমাচল প্রদেশে আর্থ-সামাজিক উন্নয়ন ঘটবে। এছাড়াও, এই রাজ্য সংশ্লিষ্ট প্রকল্প থেকে ৪০ বছর বিনামূল্যে ১ হাজার ১৪০ কোটি টাকার বিদ্যুৎ পাবে। এই প্রকল্পের ফলে প্রভাবিত পরিবারগুলিকে ১০ বছর ধরে বিনামূল্যে ১০০ ইউনিট বিদ্যুৎ সরবরাহ করা হবে।
এসজেভিএন পুনর্নবীকরণযোগ্য শক্তি, বিদ্যুৎ বন্টন এবং তাপবিদ্যুৎ উৎপাদন করে থাকে। ২০২৩ সালের মধ্যে ৫ হাজার মেগাওয়াট, ২০৩০ সালের মধ্যে ১২ হাজার মেগাওয়াট ও ২০৪০ সালের মধ্যে ২৫ হাজার মেগাওয়াট বিদ্যুৎ উৎপাদনের ক্ষমতা গড়ে তোলার জন্য এই সংস্থা পরিকল্পনা করেছে।
CG/CB
(
ক্ষুদ্র, অতিক্ষুদ্রওমাঝারিশিল্পমন্ত্রক
কেন্দ্রীয় সরকারের ‘গ্রামোদ্যোগ বিকাশ যোজনা’র আওতায় ধূপবাতি উৎপাদনের সঙ্গে জড়িত কারিগরদের সুবিধার্থে কর্মসূচির সূচনা
নয়াদিল্লী, ৩১ জুলাই, ২০২০
ভারত সরকারের অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রক ধূপবাতি উৎপাদনের সঙ্গে যুক্ত কারিগরদের সুবিধার্থে এবং গ্রামোদ্যোগ বিকাশ যোজনার আওতায় গ্রামীণ শিল্পের বিকাশের জন্য বৃহস্পতিবার  একটি কর্মসূচির সূচনা করেছে। এই কর্মসূচি অনুসারে প্রাথমিকভাবে মোট ৪টি প্রকল্প চালু করা হবে। এরমধ্যে দেশের উত্তর পূর্বাঞ্চলের জন্য একটি প্রকল্পও রয়েছে। কারিগরদের সুবিধার্থে একটি ক্লাস্টার তৈরি করা হবে। তাদের ৫০টি করে স্বয়ংক্রিয় ধূপবাতি তৈরির মেশিন এবং ১০টি মিক্সিং মেশিন দেওয়া হবে। এই ভাবে মোট ২০০টি স্বয়ংক্রিয় ধূপবাতি তৈরির মেশিন এবং ৪০টি মিক্সিং মেশিন কারিগরদের দেওয়া হবে।
ভারত সরকার ধূপবাতি তৈরির সঙ্গে যুক্ত কারিগরদের সুবিধার্থে গুরুত্বপূর্ণ দুটি সিধান্ত নিয়েছে। ক)আমদানি নীতিতে ধূপবাতি সামগ্রীকে 'বিনামূল্যের বাণিজ্য থেকে সীমাবদ্ধ বাণিজ্যে' নিয়ে আসা হয়েছে ছ। খ) ধূপবাতি তৈরিতে ব্যবহৃত গোল বাঁশের কাঠিতে আমদানি শুল্প ১০ শতাংশ থেকে বাড়িয়ে ২৫ শতাংশ করা হয়েছে। এই সিদ্ধান্ত গ্রহণের ফলে দেশীয় ধূপবাতি উৎপাদন বৃদ্ধি পাবে এবং গ্রামীণ কর্মসংস্থান সৃষ্টির পথ সুগম হবে। এমনকি দেশে ধূপবাতি উৎপাদন ও চাহিদার মধ্যে সামঞ্জস্য বজায় থাকবে এবং বিদেশ থেকে ধূপবাতি আমদানির পরিমান কমবে।
এই কর্মসূচির আওতায় খাদি এবং গ্রামীণ শিল্পোদ্যোগ কমিশন অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রকের সঙ্গে বিধিবদ্ধ সংস্থা হিসেবে কাজ করবে। এর পাশাপাশি এই সংস্থা ধূপবাতি তৈরি যন্ত্রের বিষয়ে কারিগরদের প্রশিক্ষণ দেবে। ধূপবাতি তৈরির জন্য কারিগরদের কাঁচামাল সরবরাহের ক্ষেত্রে খাদি এবং গ্রামীণ শিল্পোদ্যোগ কমিশন অতীতেও ভাল কাজ করেছে।
এই কর্মসূচির ফলে ছোট ছোট গ্রাম ও শহরগুলিতে ধূপবাতি উৎপাদন পুনরুজ্জীবিত হবে এবং অতিরিক্ত কর্মসংস্থানের সুযোগ তৈরি হবে। এই কর্মসূচির মূল লক্ষ্যই হল দেশে ধূপবাতি উৎপাদন এবং ঐতিহ্যবাহী কারিগরদের নিয়মিত কর্মসংস্থানের সুযোগ করে দেওয়া। এতে দেশে অভ্যন্তরীণ ধূপবাতি শিল্পে উৎসাহ যোগাবে এবং বিদেশ থেকে ধূপবাতি আমদানির পরিমাণ হ্রাস পাবে।
(CG/SS/NS
আয়ুষ
ইন্সটিটিউট অফ টিচিং অ্যান্ড রিসার্চ ইন আয়ুর্বেদ  প্রতিষ্ঠানের সঙ্গে গুজরাট সরকারের মউ স্বাক্ষর হয়েছে
নতুন দিল্লি, ১৬ জুলাই, ২০২১
আয়ুষ মন্ত্রকের অধীন ইন্সটিটিউট অফ টিচিং অ্যান্ড রিসার্চ ইন আয়ুর্বেদ  এবং গুজরাট সরকারের মধ্যে একটি সমঝোতাপত্র  স্বাক্ষরিত হয়েছে। গতকাল এই মউ স্বাক্ষর অনুষ্ঠানে গুজরাটের উপমুখ্যমন্ত্রী শ্রী নীতিনভাই প্যাটেল এবং আয়ুষ মন্ত্রকের সচিব শ্রী বৈদ্য রাজেশ কোটেচা উপস্থিত ছিলেন। এই মউ স্বাক্ষরের ফলে জামনগরে আয়ুর্বেদ ক্যাম্পাসে যে প্রতিষ্ঠানগুলি রয়েছে, সেগুলি সবই আইটিআরএ-র এক্তিয়ারে আসবে। সমঝোতাপত্র স্বাক্ষরের তাৎপর্য ব্যাখ্যা করে শ্রী প্যাটেল বলেন, এরফলে আয়ুর্বেদের সমস্ত বিভাগে শিক্ষা ব্যবস্থা আরও শক্তিশালী হবে।
আইটিআরএ-র পক্ষ থেকে সমঝোতাপত্র সংক্রান্ত নথিপত্র বিনিময় করেন প্রতিষ্ঠানের অধিকর্তা ডঃ অনুপ ঠাকর এবং গুজরাট আয়ুর্বেদ বিশ্ববিদ্যালয়ের রেজিস্ট্রার শ্রী এইচ পি ঝালা।
আইটিআরএ এবং গুজরাট সরকারের মধ্যে সমঝোতাপত্র স্বাক্ষরের ফলে আয়ুর্বেদ সংক্রান্ত শিক্ষা, গবেষণা ও ওষুধপত্রের ক্ষেত্রে এক নতুন দীগন্ত উন্মোচিত হবে বলে রাজ্যের উপমুখ্যমন্ত্রী অভিমত প্রকাশ করেন। আয়ুষ মন্ত্রকের সচিব শ্রী কোটেচা এই উপলক্ষে বলেন, আয়ুর্বেদ ক্ষেত্রে এই সমঝোতাপত্র নতুন শিক্ষণ পদ্ধতি, গবেষণা ও চিকিৎসার ক্ষেত্রে অত্যন্ত কার্যকর হয়ে উঠবে।
CG/BD/AS
(Visitor Counter : 144
আবাসনএবংশহরাঞ্চলেরদারিদ্র্যদূরীকরণমন্ত্রক
দেশে গত ১০ বছরে বস্তির সংখ্যা ৫১ হাজার ৬৮৮ থেকে কমে ৩৩ হাজার ৫১০এ দাঁড়িয়েছে
নয়াদিল্লী, ২৪ মার্চ, ২০২২
২০০২ এবং ২০১২ সালে শহুরে বস্তির ওপর ন্যাশনাল স্যাম্পেল সার্ভে অফিস এর সমীক্ষা অনুসারে বস্তির সংখ্যা ৫১ হাজার ৬৮৮ থেকে কমে ৩৩ হাজার ৫১০ হয়েছে।
ভূমি এবং বস্তি সংক্রান্ত বিষয় রাজ্যের। বস্তিবাসীদের পুনর্বাসন সহ আবাসন সম্পর্কিত প্রকল্পগুলি রাজ্য/কেন্দ্রশাসিত অঞ্চলের মাধ্যমে বাস্তবায়িত হয়েছে। এমনকি আবাসন ও নগর বিষয়ক মন্ত্রক বস্তিবাসী সহ সমস্ত যোগ্য পরিবার/উপভোক্তাদের জন্য বাড়ি নির্মাণে প্রধানমন্ত্রী আবাস যোজনা- শহরাঞ্চলের আওতায় কেন্দ্রীয় সহায়তা দিয়ে রাজ্য/কেন্দ্রশাসিত অঞ্চলগুলিকে যথাযথ সাহায্য করেছে। যোগ্য সুবিধাভোগীরা প্রধানমন্ত্রী আবাস যোজনা- শহরাঞ্চলের আওতায় সাশ্রয়ী মূল্যে আবাসন সহ অন্যান্য সুবিধা পেয়ে থাকেন।এমনকি রাজ্য/কেন্দ্রশাসিত অঞ্চলের জমা দেওয়া প্রকল্পগুলির ওপর ভিত্তি করে প্রতি বাড়ি নির্মাণে ১ লক্ষ টাকা কেন্দ্রীয় সহায়তা প্রদান করা হয়। যথাযথ স্থানে অবস্থিত বস্তি পুনঃউন্নয়ন -এর আওতায় বস্তিবাসীদের জন্য এ পর্যন্ত মোট ৪,৫১,০৫০টি ঘর নির্মাণ করা হয়েছে।
জনস্বাস্থ্য এবং স্যানিটেশন রাজ্যের বিষয়। বস্তি সহ সমস্ত শহুরে এলাকায় জনস্বাস্থ্য ও স্যানিটেশন জোরদার করার প্রাথমিক দায়িত্ব সংশ্লিষ্ট রাজ্য/কেন্দ্রশাসিত অঞ্চলের সরকারের ওপর বর্তায়। কেন্দ্রীয় সরকার অটল মিশন ফর রিজুভেনেশন অ্যান্ড আর্বান ট্রান্সফরমেশন, স্বচ্ছ ভারত মিশন- আর্বান, ন্যাশনাল হেল্থ মিশন সহ বিভিন্ন কর্মসূচির মাধ্যমে রাজ্য/কেন্দ্রশাসিত অঞ্চলগুলিকে যথাযথ সাহায্য করে চলেছে। বস্তি এলাকা সহ দেশের শহুরে দরিদ্রদের জন্য জনস্বাস্থ্য এবং স্যানিটেশনের সুবিধার্থে এই উদ্যোগ নেওয়া হয়েছে।
লোকসভায় আজ লিখিত উত্তরে এই তথ্য জানিয়েছেন আবাসন ও নগর বিষয়ক প্রতিমন্ত্রী শ্রী কৌশল কিশোর।
CG/SS/NS
(Visitor Counter : 111
সারওরসায়নমন্ত্রক
জনঔষধি কেন্দ্রের সুবিধা পেতে ৩ লক্ষ ২৫ হাজারেরও বেশি মানুষ ‘জনঔষধি সুগম’ মোবাইল অ্যাপ ব্যবহার করছে
নয়াদিল্লি, ৩০ এপ্রিল, ২০২০
কোভিড-১৯ সঙ্কটের দরুণ দেশ জুড়ে লকডাউনের মধ্যে জনঔষধি সুগম মোবাইল অ্যাপ সাধারণ মানুষকে তাঁদের নিকটবর্তী প্রধানমন্ত্রী ভারতীয় জনঔষধি কেন্দ্রগুলির খোঁজ পেতে এবং সুলভে জেনেরিক ওষুধ সংগ্রহের ক্ষেত্রে বিশেষভাবে সাহায্য করছে।
জনঔষধি সুগম মোবাইল অ্যাপ ব্যবহারকারী ৩ লক্ষ ২৫ হাজারেরও বেশি মানুষ এই অ্যাপের বিভিন্ন সুযোগ-সুবিধা গ্রহণ করছেন। গ্রাহকদের সুবিধার্থে ডিজিটাল প্রযুক্তির প্রয়োগ আরও বাড়িয়ে রাষ্ট্রায়ত্ত ফার্মাসিউটিক্যাল ব্যুরো প্রধানমন্ত্রী ভারতীয় জনঔষধি পরিযোজনার অঙ্গ হিসাবে এই মোবাইল অ্যাপটি তৈরি করেছে। সাধারণ মানুষকে তাঁদের নাগালে ডিজিটাল প্ল্যাটফর্মের মাধ্যমে সুলভে জেনেরিক ওষুধ এবং জনঔষধি কেন্দ্রগুলির হদিশ দিতে এই অ্যাপ গুরুত্বপূর্ণ ভূমিকা পালন করেছে। এই অ্যাপের সাহায্যে নিকটবর্তী জনঔষধি কেন্দ্র গুগল ম্যাপের সাহায্যে জনঔষধি কেন্দ্রগুলিতে পৌঁছনোর পথ-নির্দেশ, জেনেরিক ওষুধ এবং ব্র্যান্ডেড ওষুধের তুলনায় জেনেরিক ওষুধের গুণমান ও মূল্য সংক্রান্ত বিবরণ পাওয়া যায়।
জনঔষধি সুগম মোবাইল অ্যাপটি অ্যান্ড্রয়েড এবং আইফোন প্ল্যাটফর্মে পাওয়া যাচ্ছে। অ্যাপটি ব্যবহারকারীরা নিখরচায় গুগল প্লে স্টোর এবং অ্যাপেল প্লে স্টোর থেকে ডাউনলোড করতে পারবেন। বর্তমানে দেশের ৭২৬টি জেলায় ৬ হাজার ৩০০-রও বেশি প্রধানমন্ত্রী জনঔষধি কেন্দ্র চালু রয়েছে। লকডাউনের সময় প্রধানমন্ত্রী ভারতীয় জনঔষধি পরিযোজনার মাধ্যমে বিভিন্ন সোশ্যাল মিডিয়ায় সচেতনতা প্রচারের কাজ চলছে।
(CG/BD/SB
প্রধানমন্ত্রীরদপ্তর
উত্তরাখন্ডের প্রতিষ্ঠা দিবসে রাজ্যবাসীকে প্রধানমন্ত্রীর শুভেচ্ছা
নয়াদিল্লি, ০৯ নভেম্বর, ২০১৯
প্রধানমন্ত্রী শ্রী নরেন্দ্র মোদী উত্তরাখন্ডের প্রতিষ্ঠা দিবসে রাজ্যবাসীকে শুভেচ্ছা জানিয়েছেন।
প্রধানমন্ত্রী তাঁর বার্তায় বলেন, “দেবভূমি উত্তরাখন্ডের অধিবাসীদের উন্নতির নতুন উচ্চতায় পৌঁছনোর লক্ষ্যে রাজ্য-স্থাপনা দিবসে আন্তরিক শুভেচ্ছা জানাই”।
CG/CB/SB
(Visitor Counter : 38
পরিসংখ্যানএবংকর্মসূচিরূপায়ণমন্ত্রক
সরকারি পরিসংখ্যান সম্পর্কিত জাতীয় নীতির খসড়া সম্পর্কে সাধারণের মতামত, প্রস্তাব ও পরামর্শ আহ্বান করা হল : পাঠাতে হবে আগামী ৩১শে মে, ২০১৮-র মধ্যে
নয়াদিল্লি, ১৮ মে, ২০১৮
সরকারি পরিসংখ্যান সম্পর্কিত রাষ্ট্রসঙ্ঘের নীতিগুলি ২০১৬-র ৪ঠা মে অনুষ্ঠিত কেন্দ্রীয় মন্ত্রিসভার বৈঠকে গৃহীত হয়। নীতিগুলিকে আনুষ্ঠানিকভাবে গ্রহণ ও স্বীকৃতিদান সরকারি পরিসংখ্যান ব্যবস্থার মানকে উন্নত করে তুলতে কেন্দ্রীয় সরকারের নিরন্তর কর্মপ্রচেষ্টারই একটি পুনরাবৃত্তি ও প্রতিফলন মাত্র।
রাষ্ট্রসঙ্ঘের এই নীতি গ্রহণ করার সময় কেন্দ্রীয় সরকার সরকারি পরিসংখ্যান সম্পর্কিত একটি জাতীয় নীতি প্রণয়নেরও অঙ্গীকার গ্রহণ করে। রাষ্ট্রসঙ্ঘের নীতিগুলিকে আরও এগিয়ে নিয়ে যাওয়ার লক্ষ্যেই এই বিশেষ উদ্যোগ। জাতীয় সরকারি পরিসংখ্যান নীতি সম্পর্কিত একটি খসড়া http://mospi.nic.in/announcements/suggestions-invited-draft-national-policy-official-statistics – এই ওয়েবসাইটে প্রকাশ করা হয়েছে। এ সম্পর্কে দেশের নাগরিকদের মতামত এবং প্রস্তাব ও পরামর্শ আহ্বান করা হয়েছে।
আগামী ৩১শে মে, ২০১৮-র মধ্যে এ সম্পর্কিত মতামত, প্রস্তাব ও পরামর্শ পেশ করা যাবে।
CG/SKD/DM/…
(Visitor Counter : 48
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১৩ জানুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৫৪ কোটি ৬১ লক্ষ টিকা দেওয়া হয়েছে।
দেশে সুস্পষ্টভাবে কোভিড আক্রান্তের সংখ্যা বর্তমানে ১১ লক্ষ ১৭ হাজার ৫৩১।
দেশে সুস্পষ্টভাবে করোনায় আক্রান্তের হার বর্তমানে ৩.০৮ শতাংশ।
সুস্থতার হার বর্তমানে ৯৫.৫৯ শতাংশ।
দেশে গত ২৪ ঘণ্টায় সুস্থ হয়েছেন ৮৪ হাজার ৮২৫ জন। এর ফলে, মোট সুস্থতার সংখ্যা ৩ কোটি ৪৭ লক্ষ ১৫ হাজার ৩৬১।
দেশে গত ২৪ ঘণ্টায় নতুন করে আক্রান্ত ২ লক্ষ ৪৭ হাজার ৪১৭ জন।
দৈনিক-ভিত্তিতে আক্রান্তের হার ১৩.১১ শতাংশ।
সাপ্তাহিক-ভিত্তিতে আক্রান্তের হার ১০.৮০ শতাংশ।
এখনও পর্যন্ত নমুনা পরীক্ষার সংখ্যা ৬৯ কোটি ৭৩ লক্ষ।
পশ্চিমবঙ্গে করোনার নতুন প্রজাতি ওমিক্রনে আক্রান্তের সংখ্যা ২৯৪। চিকিৎসাধীন ১০ জন সুস্থ হয়েছেন। অন্যদিকে, দেশে মোট ওমিক্রনে আক্রান্তের সংখ্যা ৫ হাজার ৪৮৮ এবং সুস্থ হয়েছেন ২ হাজার ১৬২ জন।
CG/SS/SB
(Visitor Counter : 161